Parlement bekyk nuwe bewyse oor kontrak vir wapens [Beeld, 2010-07-20]
Publication: Beeld Issued: Date: 2010-07-20 Reporter: Pieter du Toit
Parlement bekyk nuwe bewyse oor kontrak vir wapens
Web Link www.beeld.com
Kaapstad. – Die parlement het die regering se omstrede multimiljardrand-wapentransaksie weer op sy sakelys geplaas en gaan aanstaande maand vier dae afstaan om omstrede nuwe bewyse, dokumente en getuienis te oorweeg.
Dit kan daartoe lei dat vername rolspelers in die sluiting van die wapenkontrakte, insluitend oudpres. Thabo Mbeki en mnr. Mosiuoa Lekota, ’n voormalige minister van verdediging, geroep kan word om voor parlementslede te verskyn.
Mnr. Themba Godi, LP van die African People’s Convention en voorsitter van die staande komitee oor openbare rekeninge (Skoor), het bevestig die wetgewer sal volgende maand ’n lywige voorlegging van die sakeman dr. Richard Young oorweeg.
“Dit wat Young aan die parlement voorgelê het, is nuwe inligting. Ons gaan bepaal in watter mate dit die kwessie vorentoe kan neem en sal ons laat lei deur die bewyse wat voorgelê word.”
Young, wie se maatskappy CCII Systems die tender vir die vloot se nuwe korvette verloor het, het verlede jaar ’n verslag aan Skoor oorhandig waarin beweer word die ouditeur-generaal, openbare beskermer en die nasionale vervolgingsgesag het bevindings van die gesamentlike ondersoekspan bekook.
Hy grond dié bewerings op dokumente wat nie in 2000, toe die ondersoekspan die wapentransaksie ondersoek het, beskikbaar was nie. Mbeki, Lekota en mnr. Trevor Manuel, nou beplanningsminister, word betrek.
Volgens ’n ontleding van Young se verslag deur die DA is die ondersoekspan se voorlopige bevindings deurspek van aanpassings, uitlatings en veranderings.
Handgeskrewe aantekeninge deur iemand waarvan die identiteit nie bekend is nie, kom oral voor, terwyl die name van Mbeki, Manuel en Lekota in kantlyne gekrap staan.
Van die vername aanpassings sluit in:
Die bevinding dat daar “beduidende leemtes” in die aanwysing van BAE en SAAB as voorkeurkontrakteurs vir die aankoop van vegvliegtuie is, is heeltemal weggelaat;
’n Afdeling oor wyses waarop mnr. Joe Modise, ontslape voormalige minister van verdediging, die BAE/SAAB-tender beïnvloed het, is heeltemal weggelaat;
Die OG se ganse bevinding oor die proses rondom die BAE/SAAB-tender word omgekeer. Pleks van ’n bevinding oor ministeriële inmenging en bevoordeling lui dit die proses was bo verdenking en daar is “geen gronde” vir agterdog nie.
With acknowledgements to Pieter du Toit and Beeld.
When one does not at first succeed, try and try and try again.
It's taken about two years to get this far and that's just the latest round.
Wapensweer bars weer oop ***
Kaapstad. – Die wapen-skandaal-sweer het gister opnuut oopgebars toe moontlik verdoemende getuienis – wat hoë politici se loopbane kan sink – aan parlementslede voorgelê is.
Lede van die staande komitee oor openbare rekeninge (Skoor) het ’n lywige voorlegging ontvang waarin geïmpliseer word oudpres. Thabo Mbeki en mnre. Trevor Manuel en Mosiuoa Lekota het verdoemende bevindings oor dié wapentransaksie toegesmeer.
Dié voorlegging van meer as 600 bladsye is vroeër vanjaar deur die Kaapse sakeman dr. Richard Young, wie se maatskappy CCII Systems die tender vir die vloot se nuwe korvette verloor het, ingedien. Volgens hom was dié dokumente nie in 2000 beskikbaar toe die gesamentlike ondersoekspan die wapentransaksie onder die loep geneem het nie.
Dié span, bestaande uit die ouditeur-generaal, die openbare beskermer en die nasionale direkteur van openbare vervolging, het in November 2001 in ’n verslag aan die parlement bevind daar was nie bewyse om te staaf die regering het “onwettig of onbehoorlik” opgetree nie.
Die dokumente wat Young voorsien het, wys egter glo hul voorlopige verslag is aansienlik gedokter.
Volgens ’n voorlopige ontleding deur die DA is dié verslag deurspek van aanpassings, uitlatings en veranderings. Handgeskrewe aantekeninge (waarvan die skrywer onbekend is) kom orals voor, terwyl die name van Mbeki, Manuel en Le-kota ook in van die kantlyne geskribbel staan.
) Die bevinding dat daar“beduidende leemtes” in die aanwysing van BAE en SAAB as voorkeurkontrakteurs vir die aankoop van vegvliegtuie is, is heeltemal weggelaat. In plaas daarvan is ’n paragraaf bygevoeg wat sê daar was geen bewyse van “ongerymdhede, bedrog of korrupsie” aan regeringskant nie;
) ’n Afdeling oor wyses waarop mnr. Joe Modise, ontslape voormalige minister van verdediging, die BAE/SAAB-tender beïnvloed het, is heeltemal weggelaat. Selfs die titel van die afdeling is verander na: “Die visioenêre benadering van die minister van verdediging”; en
* Die ouditeur-generaal se ganse bevinding oor die proses rondom die BAE/SAAB-tender word omgekeer. Pleks van ’n bevinding oor ministeriële inmenging en bevoordeling, lui dit die proses was bo verdenking en daar is “geen gronde” vir enige agterdog nie.
Dit wil ook voorkom of die opstellers van die finale weergawe onder regeringsdruk was. ’n Handgeskrewe aantekening impliseer Mbeki, Manuel (voormalige minister van finansies en nou beplanningsminister) en Lekota (voormalige minister van verdediging en nou president van Cope) het vóór die opstel van die finale weergawe aan die skrywer terugvoering gegee oor sekere kwessies in die verslag.
Volgens die DA lyk dit of Manuel opdrag gegee het die verslag moet dit duidelik stel die regering het met die gesamentlike ondersoekspan saamgewerk.
Mbeki het op sy beurt klaarblyklik versoek “die integriteit van ondersoekliggame” moet beskerm word. Dit het alles glo op ’n vergadering in Oktober 2001 gebeur.
Mnr. Mark Steele, DA-LP en lid van Skoor, het in reaksie gesê: “As dié onthullings waar is, is dit skokkend. Ons moet dit tot op die been oopvlek.”
Mnr. Themba Godi, LP van die African ­People’s Conven-tion en Skoor se voorsitter, het gisteraand gesê komiteelede sal binne die volgende drie weke besluit of die betrokkenes voor die komitee moet verskyn.
Volgens Godi kan ’n nuwe kommissie van ondersoek na die R30 miljard-wapentransaksie net volg indien Young se voorlegging inderdaad “nuwe en betekenisvolle getuienis” oplewer dat korrupsie wel plaasgevind het.
“En met ‘nuwe getuienis’ bedoel ek dit (die beweerde wysigings aan die finale verslag) moenie bloot veranderings aan die skryfstyl of grammatika wees nie.”
When one does not at first succeed, try and try again.